เงินสำรองฉุกเฉินคืออะไร
ก่อนจะนำเงินไปลงทุน สิ่งแรกที่นักลงทุนต้องมี คือ เงินสำรองฉุกเฉิน (Emergency Cash) 
เงินสำรองฉุกเฉิน คือเงินส่วนที่เก็บไว้ใช้เวลาเกิดเหตุไม่คาดฝันขึ้น เช่น ขาดรายได้ มีเหตุจำเป็นต้องใช้เงินก้อนกะทันหัน ดังนั้นจึงควรมีเงินส่วนนี้ก่อนจะมาลงทุน เพราะเมื่อเกิดเหตุจำเป็นที่ต้องใช้เงิน แล้วต้องขายหุ้น ขายกองทุนออกมา ดันอยู่ในช่วงที่ตลาดเป็นขาลง พอร์ตติดลบ หรือ ดันอยู่ในช่วงขาขึ้น ที่พอร์ตเราไปได้สวย ก็ไม่อยากขายออกมาเสียดาย

เงินสำรองฉุกเฉินนี้จะเก็บไว้ในสินทรัพย์ที่มีสภาพคล่องสูง หรือ อีกความหมายหนึ่งคืออยู่ในสินทรัพย์ที่สามารถเปลี่ยนกลับมาเป็นเงินสดได้เร็ว เช่น เงินฝากออมทรัพย์ กองทุนรวมตลาดเงิน กองทุนรวมตราสารหนี้ระยะสั้น

ต้องการลงทุนเพื่ออะไร?
1. ต้องการรายได้ประจำ
2. ต้องการเก็บเงินก้อน
3. ต้องการกระจายความเสี่ยง

1.  ต้องการรายได้ประจำ:
-  เป้าหมายประเภทนี้เป็นเป้าหมายที่ใช้เงินลงทุนสูง เพื่อให้มีกระแสเงินสดกลับมาใช้จ่ายในชีวิตประจำวันได้เพียงพอ
-  ดังนั้นกองทุนรวมที่เหมาะสม คือ กองทุนรวมประเภทที่ปันผล และกองทุนรวมประเภทขายคืนหน่วยลงทุนอัตโนมัติ (Auto Redemption)

2.  ต้องการเก็บเงินก้อน:
เป้าหมายระยะสั้น (น้อยกว่า 3 ปี)
-  ด้วยระยะเวลาที่สั้น เงินต้นจะค่อนข้างสำคัญ ดังนั้นเป้าหมายประเภทนี้จะเหมาะกับกองทุนตราสารหนี้ เพราะเป็นสินทรัพย์ที่มีความเสี่ยงต่ำ สภาพคล่องสูง 
-  แต่มีโอกาสได้ผลตอบแทนดีขึ้นมากกว่ากองทุนรวมตลาดเงิน หรือ กองทุนรวมตราสารหนี้ระยะสั้น

3.  ต้องการกระจายความเสี่ยง:
เป้าหมายระยะกลาง (3-7ปี)
-  มีระยะเวลาที่ยาวขึ้น สามารถนำเงินบางส่วนไปลงสินทรัพย์ที่เสี่ยงสูงขึ้นมาได้ แต่เงินต้นก็ยังสำคัญ 
-  เหมาะกับกองทุนรวมผสมประเภทที่มีตราสารหนี้ผสมอยู่มากกว่า
เป้าหมายระยะยาว (มากกว่า 7 ปี)
-  สามารถลงทุนในสินทรัพย์เสี่ยงได้มากขึ้น เนื่องจากมีระยะเวลานาน ครอบคลุมวัฏจักรเศรษฐกิจ
-  เหมาะกับกองทุนรวมตราสารทุน
ความรู้ทางการเงิน,ตลาดการเงิน & ผลิตภัณฑ์และบริการทางการเงิน